اكو نكتة طلعت في زمن الطاغية الله يلعنة و الظاهر انها لازالت جزء اساسي من الواقع .
يكللكم أن الغابة صارت بيها مجاعة فتجمعت الحيوانات و راحت للأسد گلوله ما نعرف انت مالك الغابة و لازم تروح للحكومة و تشوف النا چارة ( لغير العراقيين چارة يعني حل )
المهم راح الاسد للحكومة بعد اسبوع رجع ايد وره و ايد گدام , راح وراه الفيل نفس الحالة راح وراه الفهد هم اجة ايديه خالية اجاهم (مكرم السامع ) الحمار كلهم انا اروح كلوله يمعود وينك وين چروخك ( لغير العراقيين چروخك يعني تايراتك و يقصد بها الاستهزاء ) گلهم اكلكم خلي اروح حكومة الغابة ضاجت منه گلولة يلة ولي روح .
هنه ثلاث ايام و اجت السيارات محملة بالأكل والشرب والالعاب تريلات كاملة .
گلولة ولك شسويت شلون جبتهن كلهم عمي طبيت للحكومة لكيتها كلها عرف " هذا ابن عمك و هذا ابن خالك " .
طلعت الجماعة عائلة وحدة .
فلا نستغرب حالة الانكار لقتل اي جندي او مواطن او قتل او تهجير و جماعتنا محد يحجي لأن الظاهر الصنف هو الي يحكم مو العقل .